钦定古今图书集成/历象汇编/乾象典/第045卷 > 天皇大帝
## 钦定古今图书集成/历象汇编/乾象典/第045卷 > 天皇大帝

按《星经》，天皇大帝一星，在钩陈中央也。不记数，皆是
一星在五帝前坐，万神辅录图也。其神曰耀魄宝，主
御群灵也。

按：《史记天官书》《汉书天文志》俱不载。

按《晋书天文志》：“钩陈口中一星曰天皇大帝，其神曰
耀魄宝，主御群灵，执万神图。”

按：《隋书天文志》同。

按《宋史天文志》：“天皇大帝一星，在钩陈口中，其神曰
耀魄宝，主御群灵，执万神图，大人之象也。”

按《观象玩占》，“天皇大帝一星，在钩陈口中，其神曰耀
魄宝，主出命符，以授天子，主五礼，御群灵，秉万机，握
神图。其星常隐隐不明。”

按《历学会通》：“天皇大帝一星，黑色，铭陈口中，稍微者
是。其神曰耀魄宝，主御天下群灵，河洛之命皆禀焉。”
按《管窥辑要》，此星为大帝之座，不遂指为天皇大帝，
其星隐而不见，王者聪明，上睿智，而不敢用其聪明，故
冕旒蔽目，黈纩蔽耳，去极八度半，入室一十一度，在
钩陈口。